Case ID: 1187654
Sentence 1: O, xx.xx.2020-ci il tarixdə saat 23 radələrində Abşeron rayonu, Novxanı Bağları 3, 932A nömrəli evinin qarşısında olarkən özünü şübhəli apardığı üçün bir neçə nəfər mülki geyimdə olan şəxs ona yaxınlaşaraq özlərini polis əməkdaşı kimi təqdim edib əməliyyat-axtarış tədbirlərinin keçirilməsi qərarı ilə onu tanış edərək sonra ona mütəmadi olaraq Abşeron rayonu ərazisində narkotik vasitə olan marixuananı qanunsuz olaraq istifadə etməkdə şübhəli olduğunu, bununla bağlı hal şahidlərinin iştirakı ilə onun üzərinə baxış keçiriləcəyini bildirmişlər, polis əməkdaşları daha sonra ona üzərində qanunsuz olaraq hər hansı bir əşya varsa könüllü təqdim etməyi söylədikdən sonra o, əynində olan tünd göy rəngli cins şalvarın sağ yan cibindən ağ rəngli kağıza bükülmüş bükümdə narkotik maddə olan qurudulmuş marixuananı və həmin şalvarın sol yan cibində isə “Nokia” markalı mobil telefonunu çıxardıb təqdim etmiş, həmin bükümü açıldıqda içərisində tünd yaşıl rəngli bitki mənşəli marixuana olduğunu bildirmiş, həmin narkotik vasitə olan büküm hal şahidlərinin iştirakı ilə zərfə qoyularaq qablaşdırılmış, o digər iştirakçılarla protokola imza etdikdən sonra onunla söhbət aparılan zaman Abşeron rayonu, Novxanı bağları 3 ev 932A nömrəli həyətyanı sahədə yerləşən yarımçıq tikilidə özünəməxsus bir ədəd torbada narkotik vasitə olan marixuana olduğunu söyləmiş, daha sonra o, həyətyanı sahəyə baxış keçirilməsi barədə etirazının olmaması barədə razılıq ərizəsini təqdim etmiş, daha sonra polis əməkdaşları onun və orada olan hal şahidlərinin iştirakı ilə evə və həyətyanı sahəyə baxış keçirdikdə o, könüllü olaraq yaşadığı evin həyətində olan təsərrüfat təyinatlı tikilidən bir ədəd ağ rəngli poletilen torbada olan narkotik vasitə olan marixuananı götürüb polis əməkdaşlarına təqdim etmiş, bundan sonra həmin bir ədəd içərisində narkotik vasitə olan marixuana qablaşdırılmış və zərfə qoyulmuş, bu barədə protokol tərtib olunmuş, o, və iştirakçılar həmin protokolu imzaları ilə təsdiq etmiş, polis əməkdaşları ilkin dindirmə zamanı ondan narkotik vasitə olan marixuananı haradan əldə etdiyini soruşduqda o, həmin narkotik vasitəni təxminən 2020-ci ilin yanvar ayının əvvəllərində Bakı şəhəri, Sabunçu rayonu, Maştağa qəsəbəsində olarkən tanımadığı şəxsdən 1000 manata özünün istifadəsi üçün aldığını bildirmiş, bundan sonra o, tədbir iştirakçıları ilə Baş Narkotiklərlə Mübarizə idarəsinə gəlmiş və orada tutma barədə protokol tərtib olunmuş və ona dövlət hesabına müdafiəçi təyin etdiklərini qeyd etdi.